नेपालमा बस व्यवसायीले गर्दै आएको बस सञ्चालन विधि पूर्ण सिन्डिकेट होइन । एकै प्रकृतिको वस्तु वा सेवाको मूल्य आफूहरूले चाहेअनुसार कायम गर्न दुईभन्दा बढी व्यवसायीले मिलेर व्यवसाय गर्ने कार्यलाई सिन्डिकेट भनिन्छ । यहाँ बस भाडा सरकारले निर्धारण गर्छ, तसर्थ व्यवसायीले सिन्डिकेट गरेर बस भाडा बढाएका छैनन् । नयाँ व्यवसायीलाई प्रवेशमा पूरै निषेध पनि गरेका छैनन्, निरुत्साहन मात्र गरेका छन् । नयाँ व्यवसायी यो उद्योगमा प्रवेश गर्ने भए पुराना व्यवसायीको संघमा आबद्ध हुनुपर्ने र संघलाई क्षतिपूर्ति तिर्नुपर्ने बाध्यता सिर्जना गरिएको छ ।
